pythainlp/thai-financial-dataset huggingface dataset:
------------------------------------------ --------- ----- ----- -- ---- -- ------
  เอกสารแนบ 2                                                                 

  รายละเอียดเกี่ยวกับกรรมการของบริษัทย่อย                                            

                                                                              

  รายชื่อบริษัท                                  บริษัทย่อย                          

  รายชื่อ                                      PC2000    PIL            PB      PLMS

  1. นายวิเชียร พงศธร                          /         /              /       /

  2. นางดวงทิพย์ เอี่ยมรุ่งโรจน์                    /         /              /       /

  3. นางแน่งน้อย บุณยะสาระนันท์                   /         //             /       /

  4. นายกิตติศักดิ์ เบญจฤทธิ์                       //        /              //      //

  5. นางวไลรัตน์ ผ่องจิตต์                        /         /              /       /

  6. นางเพ็ญศรี เดชติ่งเอง                       /         /              /       /

                                                                              

  หมายเหตุ : / = กรรมการ                                                       

  // = กรรมการบริหาร                                                           
  ------------------------------------------ --------- ----- ----- -- ---- -- ------
9. การควบคุมภายใน

บริษัทได้ให้ความสำคัญในเรื่องการบริหารความเสี่ยงและระบบการควบคุมภายในที่ดี
ซึ่งจะทำให้ระบบการทำงานของบริษัทมีความถูกต้อง โปร่งใส
ตรวจสอบได้และสามารถลดหรือป้องกันความเสียหายที่อาจเกิดขึ้นรวมทั้งมีการพัฒนาระบบการควบคุมภายในให้มีประสิทธิภาพและประสิทธิผลอย่างต่อเนื่อง
โดยมีผู้ตรวจสอบภายใน
จากหน่วยงานภายนอกบริษัททำหน้าที่ตรวจสอบและสอบทานระบบงานรวมทั้งประเมินประสิทธิภาพของการปฏิบัติงานในหน่วยงานต่างๆ
เพื่อให้มั่นใจว่าบริษัทมีระบบการควบคุมภายในที่เพียงพอและเหมาะสม
สามารถป้องกันการใช้ทรัพย์สินของบริษัทและบริษัทย่อย สรุปการควบคุมภายในของบริษัทในด้านต่างๆ
ดังนี้

1. องค์กรและสภาพแวดล้อม

  บริษัทกำหนดเป้าหมายการดำเนินธุรกิจและการปฏิบัติงานที่ชัดเจน สามารถวัดผลได้
  มีการทบทวนเป้าหมายและเปรียบเทียบผลการดำเนินงานจริงกับเป้าหมายนั้นทุกระยะ
  มีการจัดทำผังองค์กรแบ่งแยกหน้าที่ตามสายงาน และกำหนดเกี่ยวกับเรื่องจรรยาบรรณ
  นโยบายในเรื่องการกำกับดูแลกิจการ การขัดแย้งเกี่ยวกับผลประโยชน์
  รวมทั้งจัดทำอำนาจดำเนินการเป็นลายลักษณ์อักษร

2. การบริหารความเสี่ยง

  บริษัทประเมินความเสี่ยงทั้งจากภายในและภายนอกองค์กร
  ที่จะมีผลกระทบต่อการดำเนินธุรกิจของบริษัท
  โดยวิเคราะห์และจัดระดับความเสี่ยงตามผลกระทบและโอกาสที่จะเกิดขึ้นในแต่ละกระบวนการทางธุรกิจเพื่อกำหนดแผนงานการบริหารความเสี่ยง
  รวมทั้งให้มีการติดตามเหตุการณ์หรือปัจจัยความเสี่ยงอย่างสม่ำเสมอ

3. การควบคุมการปฏิบัติงานของฝ่ายบริหาร

  บริษัทจัดทำคู่มืออำนาจดำเนินการ
  เพื่อกำหนดขอบเขตอำนาจหน้าที่และวงเงินอำนาจอนุมัติของฝ่ายบริหารในแต่ละระดับอย่างชัดเจนและเป็นลายลักษณ์อักษร
  และจัดโครงสร้างการทำงานโดยให้มีการแบ่งแยกหน้าที่การอนุมัติ การบันทึกรายการบัญชี
  และการดูแลจัดเก็บทรัพย์สินออกจากกัน
  รวมทั้งติดตามให้มีการปฏิบัติที่สอดคล้องกับกฎหมายและกฎระเบียบที่มีผลบังคับใช้อย่างเคร่งครัด

  ด้านการดูแลการดำเนินงานของบริษัทย่อย บริษัทได้กำหนดนโยบาย
  พิจารณาแผนงานงบประมาณประจำปี และติดตามดูแลการดำเนินงานของบริษัทย่อยอย่างสม่ำเสมอ
  บริษัทได้แจ้งให้ผู้บริหารทุกระดับทราบและปฏิบัติตามกฎหมายต่างๆที่เกี่ยวข้องกับการดำเนินธุรกิจ

4. ระบบสารสนเทศและการสื่อสารข้อมูล

  บริษัทจัดให้มีระบบข้อมูลสารสนเทศที่สำคัญได้แก่การจัดหาข้อมูลทั้งจากภายในและภายนอกอย่างครบถ้วน
  ถูกต้อง ทันเวลา
  เพื่อสนับสนุนการปฏิบัติงานให้บรรลุวัตถุประสงค์และมีการจัดทำรายงานข้อมูลของหน่วยงานต่างๆเสนอผู้บริหารเพื่อใช้ประกอบการตัดสินใจ
  รวมทั้งรายงานทางบัญชีและการเงิน

  บริษัทจัดให้มีการสื่อสารหน้าที่และความรับผิดชอบ รวมทั้งเรื่องต่างๆให้พนักงานรับทราบ
  มีการสื่อสารระหว่างหน่วยงานภายในบริษัทและกับบุคคลภายนอก

5. ระบบการติดตาม

  บริษัทติดตามดูแลการดำเนินงานอย่างสม่ำเสมอ
  โดยเปรียบเทียบผลงานจริงกับประมาณการที่กำหนดไว้
  ในกรณีที่ผลการดำเนินงานจริงมีความแตกต่างจากประมาณการก็จะให้แต่ละหน่วยงานวิเคราะห์หาสาเหตุที่ทำให้เกิดผลแตกต่างเพื่อกำหนดแนวทางปรับปรุงการดำเนินงานให้มีประสิทธิภาพยิ่งขึ้น
  พร้อมทั้งกำหนดระยะเวลาการติดตามผลไว้โดยชัดเจน

  ผู้ตรวจสอบภายในได้สรุปผลการประเมินระบบการควบคุมของบริษัทและบริษัทย่อยว่ามีระบบการควบคุมภายในที่เพียงพอ
  ไม่พบประเด็นปัญหาหรือข้อบกพร่องที่เป็นสาระสำคัญที่มีผลกระทบต่อการดำเนินงานของบริษัท
10. รายการระหว่างกัน

10.1 รายการระหว่างกันของ บริษัทและบริษัทย่อย กับ บริษัทที่เกี่ยวข้อง ในปี 2552

[]

[]

[]

10.2 นโยบายหรือแนวโน้มการทำรายการระหว่างกันในอนาคต

บริษัทและ/หรือบริษัทย่อยคาดว่าในอนาคตจะยังคงมีรายการระหว่างกันเกิดขึ้นอีก
ซึ่งเป็นไปตามลักษณะการประกอบธุรกิจปกติหรือสนับสนุนธุรกิจปกติ ได้แก่ รายได้ค่าสิทธิ
การรับบริการตามสัญญารับบริการด้านเทคโนโลยีสารสนเทศ การเช่าพื้นที่สำนักงาน/
การรับบริการตามสัญญาบริการซึ่งเป็นสัญญาประกอบการเช่าพื้นที่สำนักงาน การกู้ยืมเงินระหว่างกัน
ดอกเบี้ยรับ/จ่าย ค่าบริหารจัดการรับ/จ่าย
การว่าจ้างบริหารตามสัญญาว่าจ้างบริหารและให้คำปรึกษาธุรกิจ
การให้เช่ารถยนต์เพื่อใช้ในการประกอบธุรกิจ ค่าเช่าและบริการอื่นๆเป็นต้น
ซึ่งรายการระหว่างกันทั้งหมดจะเกิดขึ้นตามความจำเป็นและเพื่อประสิทธิภาพในการดำเนินธุรกิจภายในกลุ่มบริษัท
โดยมีการกำหนดนโยบายการคิดราคาระหว่างกันอย่างชัดเจน
ตามราคาและเงื่อนไขตลาดที่เหมาะสม และเป็นธรรม โดยคำนึงถึงผลประโยชน์ของบริษัทเป็นสำคัญ
ทั้งนี้คณะผู้บริหารจะสอบทานรายการระหว่างกันเป็นรายไตรมาส

ทั้งนี้ รายการระหว่างกันที่อาจก่อให้เกิดความขัดแย้งทางผลประโยชน์ที่อาจเกิดขึ้นในอนาคตนั้น
ผู้บริหารแผนจะปฏิบัติให้เป็นไปตามกฏหมายว่าด้วยหลักทรัพย์และตลาดหลักทรัพย์ และข้อบังคับ
ประกาศ คำสั่ง หรือข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
ตลอดจนการปฏิบัติตามข้อกำหนดเกี่ยวกับการเปิดเผยข้อมูลการทำรายการเกี่ยวโยงและการได้มาหรือจำหน่ายทรัพย์สินของบริษัทและบริษัทย่อย
รวมทั้งปฏิบัติตามมาตราฐานการบัญชีที่กำหนดโดยสมาคมนักบัญชีและผู้สอบบัญชีรับอนุญาตแห่งประเทศไทย
แบบแสดงรายการข้อมูลประจำปี

สิ้นสุด วันที่ 31 ธันวาคม 2552

บริษัท พรีเมียร์เอ็นเตอร์ไพรซ์ จำกัด (มหาชน)

สารบัญ

หน้า

ส่วนที่ 1 บริษัทที่ออกหลักทรัพย์

1. ข้อมูลทั่วไป 1

2. ปัจจัยความเสี่ยง 5

3. ลักษณะการประกอบธุรกิจ 7

4. การประกอบธุรกิจของแต่ละสายผลิตภัณฑ์ 10

5. ทรัพย์สินที่ใช้ในการประกอบธุรกิจ 14

6. ข้อพิพาททางกฎหมาย 15

7. โครงสร้างเงินทุน 16

8. การจัดการ 17

9. การควบคุมภายใน 26

10. รายการระหว่างกัน 28

11. ฐานะการเงินและผลการดำเนินงาน 32

12. ข้อมูลอื่นที่เกี่ยวข้อง 42

ส่วนที่ 2 การรับรองความถูกต้องของข้อมูล 43

เอกสารแนบ 1 รายละเอียดเกี่ยวกับกรรมการ ผู้บริหารและผู้มีอำนาจควบคุมของบริษัท 44

เอกสารแนบ 2 รายละเอียดเกี่ยวกับกรรมการของบริษัทย่อย 51
5. ทรัพย์สินที่ใช้ในการประกอบธุรกิจ

5.1 สาระสำคัญของทรัพย์สิน

  ทรัพย์สินหลักที่ใช้ในการประกอบธุรกิจ ณ วันที่ 31 ธันวาคม 2552 มีดังนี้

  -------------------------------- -------------- ----------- ------------------------
  ประเภท/ลักษณะทรัพย์สิน               ลักษณะกรรมสิทธิ์   มูลค่า        ภาระผูกพัน
                                                  (ล้านบาท)    

  บริษัทและบริษัทย่อย                                               

  1. พื้นที่เช่าจำนวน 3 แห่ง             สัญญาเช่า        5.91        - ไม่มี -
  สำหรับเป็นสำนักงาน (จ.กรุงเทพ                                   
  และชลบุรี)                                                    

  2. รถยนต์สำหรับให้เช่า รวม 1,531 คัน  เป็นเจ้าของ      1,056.95    เป็นทรัพย์สินจากสัญญาเช่าซื้อ /
                                                              ลิซซิ่งและเป็นหลักประกันเงินกู้
                                                              970.15 ล้านบาท

  3. สิทธิในพื้นที่เช่าจำนวน 1 แห่ง        สิทธิการเช่า      1.28        - ไม่มี -
  สำหรับให้เช่าช่วง (จ.ภูเก็ต)                                      

  4. คอมพิวเตอร์สำหรับให้เช่า รวม 697   เป็นเจ้าของ      14,218.72   - ไม่มี -
  เครื่อง                                                       
  -------------------------------- -------------- ----------- ------------------------

5.2 สินทรัพย์ไม่มีตัวตนที่สำคัญในการประกอบธุรกิจ

บริษัทและบริษัทย่อยมีเครื่องหมายการค้าที่กรมทรัพย์สินทางปัญญา กระทรวงพาณิชย์รับจดทะเบียน
ไว้แล้ว 8 เครื่องหมาย ครอบคลุมธุรกิจและผลิตภัณฑ์ที่ดำเนินการได้ทุกประเภท
โดยมีเครื่องหมายที่สำคัญคือ เครื่องหมาย บริการ PIL, เพื่อใช้ในธุรกิจ : การบริการให้เช่ารถ

การจดทะเบียนเครื่องหมายการค้ามีอายุ 10ปี นับแต่วันที่จดทะเบียน และอาจต่ออายุได้ทุกๆ 10 ปี
ซึ่งที่ผ่านมาบริษัทและบริษัทย่อยได้ทำการต่ออายุมาโดยตลอด
[]

แบบแสดงรายการข้อมูลประจำปี (แบบ 56 –1)

สิ้นสุดวันที่ 31 ธันวาคม 2546

บริษัท บางจากปิโตรเลียม จำกัด (มหาชน)

สารบัญ

หน้า

ส่วนที่ 1 ข้อมูลสรุป (EXECUTIVE SUMMARY) 1

ส่วนที่ 2 บริษัทที่ออกหลักทรัพย์ 2

1.  ปัจจัยความเสี่ยง 3-7

2.  ลักษณะการประกอบธุรกิจ 8-13

3.  การประกอบธุรกิจของแต่ละสายผลิตภัณฑ์ 14-34

4.  การวิจัยและพัฒนา 35

5.  ทรัพย์สินที่ใช้ในการประกอบธุรกิจ 36-38

6.  โครงการในอนาคต 39

7.  ข้อพิพาททางกฎหมาย 40

8.  โครงสร้างเงินทุน 41-42

9.  การจัดการ 43-53

10. การควบคุมภายใน 54-55

11. รายการระหว่างกัน 56-58

12. ฐานะการเงินและผลการดำเนินงาน 59-68

13. ข้อมูลที่เกี่ยวข้อง 69-70

ส่วนที่ 3 การรับรองความถูกต้องของข้อมูล 71-80

เอกสารแนบ 1 ประวัติของกรรมการและผู้บริหาร 81-85

เอกสารแนบ 2 การดำรงตำแหน่งของผู้บริหารในบริษัท บริษัทย่อย และบริษัทที่เกี่ยวข้อง 86

เอกสารแนบ 3 รายงานคณะกรรมการตรวจสอบ 87
รายงานคณะกรรมการตรวจสอบ

คณะกรรมการบริษัท บางจากฯ จำกัด (มหาชน) มีมติแต่งตั้งคณะกรรมการตรวจสอบ โดยมี
นายอนุสรณ์ ธรรมใจ เป็นประธานกรรมการ นายวิรัตน์ เอี่ยมเอื้อยุทธ และนายนิพนธ์
สุรพงษ์รักเจริญ เป็นกรรมการ

ในปี 2546 คณะกรรมการตรวจสอบมีการประชุมร่วมกับฝ่ายจัดการ 4 ครั้ง
เพื่อทำการพิจารณาเรื่องต่างๆ โดยมีประเด็นและสาระสำคัญดังนี้

1.  พิจารณางบการเงินรายไตรมาส งบการเงินประจำปี และรายงานทางการเงินที่เกี่ยวข้อง
    หลักการบัญชี วิธีปฏิบัติทางบัญชี การปฏิบัติตามมาตรฐานการบัญชี
    และการเปลี่ยนแปลงนโยบายบัญชีที่สำคัญ ในปี 2546 รวมถึงสอบทานรายการระหว่างกัน
    ระหว่างผู้ถือหุ้นและบริษัทย่อยหรือบริษัทที่เกี่ยวข้อง เพื่อให้มั่นใจว่าบริษัทฯ
    ดำเนินการตามเงื่อนไขทางธุรกิจตามปกติ ไม่มีการถ่ายเทผลประโยชน์ใดๆ
    และเป็นไปเพื่อประโยชน์สูงสุดของบริษัทฯ

2.  สอบทานให้บริษัทฯ
    มีระบบการควบคุมภายในและการตรวจสอบภายในที่เหมาะสมและมีประสิทธิภาพ
    โดยสอบทานผลการตรวจสอบประจำปี 2546 และพิจารณาแผนการตรวจสอบภายใน ประจำปี
    2547-2548
    ที่ได้จัดทำขึ้นบนพื้นฐานของการประเมินระบบการควบคุมภายในและการประเมินความเสี่ยงทั้งองค์กร
    เพื่อให้แผนการตรวจสอบมีขอบเขตครอบคลุมประเด็นที่มีนัยสำคัญครบถ้วน
    รวมถึงให้มีการพัฒนาบุคลากรตรวจสอบอย่างต่อเนื่อง

3.  สอบทานให้บริษัทฯ ปฏิบัติตามกฎหมาย ข้อกำหนดของตลาดหลักทรัพย์แห่งประเทศไทย
    และกฎหมายที่เกี่ยวข้องกับธุรกิจของบริษัทฯ อย่างครบถ้วนและถูกต้อง
    และเป็นไปตามหลักการกำกับดูแลกิจการที่ดี

4.  พิจารณาคัดเลือก และแต่งตั้งสำนักงานการตรวจเงินแผ่นดินเป็นผู้สอบบัญชีของบริษัทฯ
    รวมถึงการพิจารณาค่าตอบแทน

5.  สอบทานให้บริษัทฯ มีการบริหารความเสี่ยงทางธุรกิจ
    และบริหารความเสี่ยงทางการเงินอย่างเหมาะสม ตามการมอบหมายของคณะกรรมการบริษัทฯ

6.  ติดตามและเน้นย้ำระบบการบริหารความปลอดภัย รวมถึงสภาพแวดล้อมที่ดีของโรงกลั่น
    พนักงาน ชุมชนรอบข้างทุกไตรมาส

คณะกรรมการตรวจสอบของบริษัทฯ ได้ติดตามการดำเนินงานในปี 2546
ตามขอบเขตอำนาจหน้าที่ความรับผิดชอบของคณะกรรมการตรวจสอบ และมีความเห็นว่า บริษัทฯ
ได้จัดทำงบการเงินอย่างถูกต้องในสาระสำคัญตามหลักการบัญชีที่รับรองทั่วไป
มีการเปิดเผยข้อมูลรายการที่เกี่ยวโยงกันหรือรายการที่อาจก่อให้เกิดความขัดแย้งทางผลประโยชน์อย่างเพียงพอ
มีระบบการควบคุมภายในและการบริหารความเสี่ยงที่เหมาะสมกับสภาพธุรกิจ และปฏิบัติตามกฎหมาย
ข้อกำหนดของตลาดหลักทรัพย์ฯ และกฎหมายที่เกี่ยวข้องอื่นๆ อย่างถูกต้อง ครบถ้วน
รายละเอียดเกี่ยวกับผู้บริหารและผู้มีอำนาจควบคุมของบริษัท ณ 31 ธันวาคม 2546

+---+---------------+----------------+----------+-------+-------------+
| ล | ชื่อ-สกุล        | ตำแหน่งในบริษัท   | ตำแหน่งใ  | ตำแหน |             |
| ำ |               |                | นบริษัทย่อย | ่งในบร |             |
| ด |               |                |          | ิษัทที่เก |             |
| ับ |               |                |          | ี่ยวข้อง |             |
+---+---------------+----------------+----------+-------+-------------+
|   |               |                | บ.บางจ   | บ.ขนส | บมจ.ปตท.    |
|   |               |                | ากกรีนเนท | ่งน้ำมัน |             |
|   |               |                |          | ทางท่อ |             |
+---+---------------+----------------+----------+-------+-------------+
| 1 | นายพิชัย ชุณหวชิร | รักษาการ        |          |       | รองกรรมก    |
| . |               |                |          |       | ารผู้จัดการใหญ่ |
|   |               | กร             |          |       | การเงิน      |
|   |               | รมการผู้จัดการใหญ่ |          |       | และบัญชีองค์กร |
+---+---------------+----------------+----------+-------+-------------+
| 2 | นายวุฒิชัย       | ที่ปรึกษาอาวุโส    |          | กร    |             |
| . | นีรนาทวงศ์      |                |          | รมการ |             |
+---+---------------+----------------+----------+-------+-------------+
| 3 | นายวิเชียร      | ที่ปรึกษาอาวุโสแ   | กรรมการ  | กร    |             |
| . | อุษณาโชติ       | ละรักษาการรองกร |          | รมการ |             |
|   |               | รมการผู้จัดการใหญ่ |          |       |             |
+---+---------------+----------------+----------+-------+-------------+
| 4 | นายอนุสรณ์      | ที่ปรึกษาอาวุโสแ   |          | กร    |             |
| . | แสงนิ่มนวล      | ละรักษาการรองกร |          | รมการ |             |
|   |               | รมการผู้จัดการใหญ่ |          |       |             |
+---+---------------+----------------+----------+-------+-------------+
| 5 | นายเกียรติกุล    | ผู้อำนวยการอาวุโส | กรรมการ  |       |             |
| . | โคมิน          | สายตลาดค้าปลีก   |          |       |             |
+---+---------------+----------------+----------+-------+-------------+
| 6 | นายมนูญ ศิริวรรณ | ผู้อำนวยการอาวุโส | กรรมการ  |       |             |
| . |               | สายตลาดอุตสาหกร |          |       |             |
|   |               | รมและน้ำมันหล่อลื่น |          |       |             |
+---+---------------+----------------+----------+-------+-------------+
10 การควบคุมภายใน

ในการประชุมคณะกรรมการบริษัทฯ ครั้งที่ 2/2547 วันที่ 25 กุมภาพันธ์ 2547
คณะกรรมการมีความเห็นเกี่ยวกับความเพียงพอและความเหมาะสมของระบบการควบคุมภายในของบริษัทฯ
โดยสามารถสรุปการประเมินระบบควบคุมภายในของบริษัทฯ ดังนี้

1. สภาพแวดล้อมของการควบคุม

  บริษัทฯมีสภาพแวดล้อมและโครงสร้างองค์กรที่เอื้ออำนวยให้ระบบการควบคุมภายในดำเนินไปได้
  มีเป้าหมายการดำเนินธุรกิจที่ผ่านการพิจารณาโดยคณะกรรมการบริษัทที่ชัดเจนและวัดผลได้
  ใช้เป็นแนวทางในการปฏิบัติงานของพนักงาน
  การให้สิ่งจูงใจหรือผลตอบแทนแก่พนักงานจะผ่านการวิเคราะห์ว่าเป็นไปอย่างสมเหตุสมผล
  การจัดโครงสร้างองค์กรอย่างเหมาะสมช่วยให้ฝ่ายจัดการสามารถดำเนินงานได้อย่างมีประสิทธิภาพ
  ฝ่ายจัดการให้ความสำคัญต่อความซื่อสัตย์สุจริตและ จริยธรรมในการดำเนินธุรกิจ
  มีประกาศห้ามฝ่ายจัดการและพนักงานปฏิบัติในลักษณะที่อาจก่อให้เกิดความขัดแย้งทางผลประโยชน์กับกิจการเป็นลายลักษณ์อักษร

2. การประเมินความเสี่ยง

  บริษัทฯมีการบริหารความเสี่ยงทางธุรกิจจากภายนอกและภายในที่เหมาะสมโดยผู้บริหารบริษัทฯ
  และพนักงาน
  ผู้เกี่ยวข้องได้ร่วมกันวางระบบประเมินและวิเคราะห์ความเสี่ยง ผลกระทบต่อการดำเนินธุรกิจ
  มาตรการป้องกันอย่างสม่ำเสมอ
  มีมาตรการในการติดตามเหตุการณ์ที่เป็นสาเหตุของปัจจัยความเสี่ยง
  และได้มีการปฏิบัติตามมาตรการบริหารความเสี่ยงที่กำหนดไว้
  เพื่อลดความเสี่ยงให้อยู่ในระดับที่เหมาะสม
  และพนักงานที่เกี่ยวข้องได้ปฏิบัติตามแผนการบริหารความเสี่ยง

3. กิจกรรมการควบคุม

  บริษัทฯมีกิจกรรมการควบคุม
  โดยการกำหนดขอบเขตอำนาจหน้าที่และวงเงินอำนาจอนุมัติในแต่ละระดับไว้อย่างชัดเจนและเป็นลายลักษณ์อักษร
  แบ่งแยกหน้าที่ความรับผิดชอบเพื่อการตรวจสอบ ซึ่งกันและกัน
  มีมาตรการที่รัดกุมเพื่อติดตามและควบคุมให้การทำรายการและบุคคลระหว่างกันนั้น
  ต้องผ่านขั้นตอนการอนุมัติ คำนึงถึงประโยชน์ของบริษัทฯ เป็นหลัก
  มีการติดตามธุรกรรมที่มีผลผูกพันบริษัทฯ ระยะยาวและให้ปฏิบัติตามเงื่อนไขที่ตกลงไว้
  มีมาตรการป้องกันไม่ให้นำโอกาสหรือประโยชน์ของบริษัทฯ ไปใช้เพื่อประโยชน์ส่วนตน
  มีการติดตามดูแลการดำเนินงานของบริษัทย่อย มีกำหนดวิธีการเพื่อให้แน่ใจว่า บริษัทฯ
  ได้ปฏิบัติตามกฎหมายและข้อบังคับที่เกี่ยวข้อง

4.  สารสนเทศและการสื่อสาร

  บริษัทฯมีการพัฒนาระบบสารสนเทศและระบบข้อมูลอย่างต่อเนื่อง
  มีการจัดทำข้อมูลที่สำคัญต่างๆอย่างเพียงพอที่จะใช้ในการตัดสินใจ กรรมการบริษัทฯ
  ได้รับหนังสือและเอกสารการประชุมที่มีข้อมูลเพียงพอ
  ในการพิจารณารายงานการประชุมของคณะกรรมการมีการบันทึกสรุปความเห็นของกรรมการ
  มีการจัดเก็บเอกสารเป็นหมวดหมู่
  การบันทึกบัญชีได้ปฏิบัติตามนโยบายบัญชีตามหลักการบัญชีที่รับรองทั่วไปและเหมาะสมกับลักษณะธุรกิจของบริษัทฯ

5. การติดตามประเมินผล

  บริษัทฯมีระบบการติดตามผลการดำเนินงาน
  โดยมีการติดตามและรายงานผลการดำเนินงานกับคณะกรรมการบริษัทฯ อย่างสม่ำเสมอ
  หน่วยตรวจสอบภายในรายงานผลการตรวจสอบต่อคณะกรรมการตรวจสอบ มีการ
  ตรวจสอบการปฏิบัติตามระบบการควบคุมภายในที่วางไว้
ส่วนที่ 2

บริษัทที่ออกหลักทรัพย์

ชื่อบริษัท : บริษัท บางจากปิโตรเลียม จำกัด (มหาชน)

THE BANGCHAK PETROLEUM PUBLIC COMPANY LIMITED

ประเภทธุรกิจ : ประกอบธุรกิจจำหน่ายน้ำมันสำเร็จรูป ทั้งค้าปลีกและค้าส่ง และบริหารกิจการ
โรงกลั่นน้ำมันขนาด 120,000 บาเรลต่อวัน

ที่ตั้งสำนักงานใหญ่ : 210 หมู่ที่ 1 ถนนสุขุมวิท 64 เขตพระโขนง กรุงเทพมหานคร 10260

เลขทะเบียนบริษัท : บมจ. 100

HOME PAGE : http://www.bangchak.co.th

โทรศัพท์ : 0-2335-4999

โทรสาร : 0-2335-4009
7. ข้อพิพาททางกฎหมาย

7.1 คดี

เมื่อวันที่ 30 เมษายน 2546 ศาลแพ่งได้มีคำพิพากษาให้ยกฟ้องโจทก์ ในคดีที่กระทรวงการคลัง
(จำเลยที่ 1) ถูกฟ้องเรียกค่าเสียหาย (จำนวนทุนทรัพย์ 1,055 ล้านบาท)
ในข้อหาละเมิดขับไล่ที่ราชพัสดุบริเวณท่าเรือโรงกลั่น ซึ่งบริษัทเช่าจากกระทรวงการคลัง
โดยบริษัทฯ ในฐานะผู้เช่าถูกฟ้องร้องเป็นจำเลยร่วม(จำเลยที่ 5)
ขณะนี้คดีอยู่ระหว่างการพิจารณาของศาลอุทธรณ์

7.2 ความเห็นของผู้บริหาร

สำนักกฎหมายของบริษัทฯ ให้ความเห็นว่า ถึงแม้ผลคดีจะเป็นประการใด บริษัทฯ
ในฐานะผู้เช่าตามสัญญา ย่อมไม่มีภาระรับผิดเกี่ยวกับจำนวนทุนทรัพย์ที่ฟ้องร้องดังกล่าวข้างต้น
4. การวิจัยและพัฒนา

  ในปี 2546 บริษัทฯ ได้ทำการศึกษาแนวทางในการเพิ่มประสิทธิภาพของโรงกลั่น เช่น
  การใช้นํ้าดิบภายในประเทศเพื่อทดแทนนํ้ามันดิบต่างประเทศ
  หรือปรับปรุงหน่วยกลั่นให้มีประสิทธิภาพยิ่งขึ้น
  ตลอดจนศึกษาแนวทางในการเพิ่มมูลค่าให้แก่ผลิตภัณฑ์นํ้ามันสําเร็จรูป สารเติมแต่งพิเศษ
  (Special Additives) และผลิตภัณฑ์นํ้ามันหล่อลื่น เช่น การผลิตนํ้ามันแก๊สโซฮอล์
  บางจากพาวเวอร์ดี ดี 3 โกลด์ น้ำมันหล่อลื่นในกลุ่ม Metal Working
  น้ำมันหล่อลื่นกลุ่มพิเศษที่ส่งไปจำหน่ายต่างประเทศ เป็นต้น
  โดยมีวัตถุประสงค์เพื่อมุ่งเน้นการพัฒนาให้สอดคล้องกับความต้องการของผู้บริโภค
  และเพื่อให้ได้คุณภาพตรงตามมาตรฐานของภาครัฐทั้งในด้านการใช้งานและผลกระทบต่อสิ่งแวดล้อม

  นอกจากนั้น บริษัทฯ
  ยังได้ทําการศึกษาและติดตามความก้าวหน้าของเทคโนโลยีทั้งด้านการผลิตและระบบมาตรฐานใหม่ๆ
  ที่ใช้ภายในอุตสาหกรรมในต่างประเทศ
  เพื่อนํามาพิจารณาความเป็นไปได้ในการนำเทคโนโลยีดังกล่าวมาใช้กับโรงกลั่น
  ทั้งนี้เพื่อยกระดับมาตรฐานของโรงกลั่นให้เทียบเท่าระดับสากล
6. โครงการในอนาคต

1.  โครงการติดตั้งหน่วยกำจัดปรอทในน้ำมันดิบ (Mercury Removal Unit)

ตามแผนการปรับโครงสร้างธุรกิจ บริษัทฯ
ได้ตั้งเป้าหมายที่จะลดต้นทุนการผลิตโดยการจัดหาน้ำมันดิบจากแหล่งในประเทศเข้ากลั่นเพิ่มเติมนอกเหนือจากน้ำมันดิบเพชร
(แหล่งสิริกิตต์) เช่น น้ำมันดิบจากแหล่งในอ่าวไทย
ซึ่งน้ำมันดิบจากแหล่งในอ่าวไทยโดยปกติจะมีราคาต่ำกว่าน้ำมันดิบนำเข้า เนื่องจากค่าขนส่งที่ต่ำกว่า
แต่อย่างไรก็ตาม
การใช้น้ำมันดิบในประเทศจากแหล่งดังกล่าวก็ยังมีข้อจำกัดในด้านคุณภาพน้ำมันดิบที่มีสารปรอทเจือปนอยู่
ดังนั้น บริษัทฯ จึงมีแผนที่จะลงทุนติดตั้งหน่วยกำจัดปรอทในน้ำมันดิบ (Mercury Removal Unit)
ซึ่งจะใช้เงินลงทุนประมาณ 3 ล้านดอลลาร์สรอ.
เพื่อทำให้สามารถกลั่นน้ำมันดิบจากแหล่งดังกล่าวได้ในปริมาณที่มากขึ้น

ปัจจุบัน บริษัทฯ
ได้ทดลองนำน้ำมันดิบจากแหล่งในอ่าวไทยดังกล่าวเข้ากลั่นในโรงกลั่นบางจากในปริมาณที่ไม่ส่งผลกระทบต่อเครื่องจักรและอุปกรณ์การกลั่น
ซึ่งทำให้บริษัทฯ สามารถลดต้นทุนได้ประมาณ 0.7 – 1.0 ดอลลาร์สรอ.
ต่อบาเรลน้ำมันดิบจากแหล่งในอ่าวไทย ซึ่งหากบริษัทฯ
ดำเนินการติดตั้งหน่วยกำจัดปรอทแล้วเสร็จในปลายปี 2547 บริษัทฯ
คาดว่าจะสามารถเพิ่มปริมาณการกลั่นน้ำมันดิบในประเทศจากแหล่งดังกล่าวได้เป็น 10,000 –
30,000 บาเรลต่อวัน ซึ่งขณะนี้อยู่ระหว่างการเจรจาต่อรองปริมาณการซื้อและส่วนลดที่เพิ่มขึ้น

2.  โครงการปรับปรุงหน่วยกลั่นและอุปกรณ์การกลั่นเพื่อให้สามารถใช้กำลังกลั่นได้เต็มที่
    (Debottlenecking)

จากปัญหามลภาวะทางอากาศที่ทวีความรุนแรงขึ้นจากการใช้น้ำมันเชื้อเพลิงในช่วง 10 ปีที่ผ่านมา
รัฐได้มีการปรับเปลี่ยนมาตรฐานคุณภาพน้ำมันเชื้อเพลิงให้สูงขึ้นอย่างต่อเนื่อง
ซึ่งส่งผลทำให้ผู้ประกอบกิจการโรงกลั่นน้ำมันทั้งหมดต้องมีการปรับเปลี่ยนขบวนการผลิตเพื่อให้สามารถผลิตน้ำมันได้ตามมาตรฐานที่รัฐกำหนด
โรงกลั่นบางจากเองก็เป็นหนึ่งในโรงกลั่นที่ได้รับผลกระทบจากการปรับเปลี่ยนมาตรฐานคุณภาพน้ำมันดังกล่าว
แต่เนื่องจากในช่วงวิกฤตเศรษฐกิจ ปริมาณความต้องการใช้น้ำมันได้ปรับตัวลดลงอย่างมาก
ส่งให้บริษัทฯ ไม่สามารถใช้กำลังการผลิตได้เต็มที่
ประกอบกับโรงกลั่นบางจากเองได้ถูกออกแบบให้สามารถผลิตน้ำมันสะอาดที่มีคุณภาพสูงอยู่แล้ว
จึงมีผลทำให้หน่วยเพิ่มคุณภาพน้ำมันที่มีอยู่ยังคงสามารถรองรับการผลิตน้ำมันตามมาตรฐานคุณภาพใหม่ๆ
ได้ แต่อย่างไรก็ตาม จากแผนการปรับโครงสร้างธุรกิจและการเงิน บริษัทฯ
ได้ตั้งเป้าหมายที่จะเพิ่มอัตราการใช้กำลังการผลิตให้เต็มศักยภาพภายในปี 2550
ตามสภาวะความต้องการใช้น้ำมันที่เพิ่มสูงขึ้นจนสมดุลกับกำลังการผลิต ซึ่งบริษัทฯ
คาดว่าค่าการกลั่นในช่วงนั้นน่าจะให้ผลตอบแทนที่คุ้มค่ากับการลงทุนปรับปรุงหน่วยกลั่นและอุปกรณ์การกลั่นเพื่อให้สามารถใช้กำลังกลั่นได้เต็มที่
ซึ่งคาดว่าจะใช้เงินลงทุนประมาณ 30 – 50 ล้านดอลลาร์สรอ.
[]

แบบแสดงรายการข้อมูลประจำปี (แบบ 56 –1)

สิ้นสุดวันที่ 31 ธันวาคม 2547

บริษัท บางจากปิโตรเลียม จำกัด (มหาชน)

สารบัญ

หน้า

ส่วนที่ 1 ข้อมูลสรุป (EXECUTIVE SUMMARY) 1

ส่วนที่ 2 บริษัทที่ออกหลักทรัพย์ 2

1.  ปัจจัยความเสี่ยง 3-7

2.  ลักษณะการประกอบธุรกิจ 8-15

3.  การประกอบธุรกิจของแต่ละสายผลิตภัณฑ์ 16-38

4.  การวิจัยและพัฒนา 39

5.  ทรัพย์สินที่ใช้ในการประกอบธุรกิจ 40-43

6.  โครงการในอนาคต 44

7.  ข้อพิพาททางกฎหมาย 45

8.  โครงสร้างเงินทุน 46-49

9.  การจัดการ 50-66

10. การควบคุมภายใน 67-68

11. รายการระหว่างกัน 69-71

12. ฐานะการเงินและผลการดำเนินงาน 72-82

13. ข้อมูลที่เกี่ยวข้อง 83

ส่วนที่ 3 การรับรองความถูกต้องของข้อมูล 84-93

เอกสารแนบ 1 ประวัติของกรรมการและผู้บริหาร 94-99

เอกสารแนบ 2 การดำรงตำแหน่งของผู้บริหารในบริษัท บริษัทย่อย และบริษัทที่เกี่ยวข้อง 100

เอกสารแนบ 3 รายงานคณะกรรมการตรวจสอบ 101-102
รายงานคณะกรรมการตรวจสอบ

เรียน ผู้ถือหุ้น

ที่ประชุมคณะกรรมการบริษัท บางจากฯ (มหาชน) ครั้งที่ 3/2546
มีมติแต่งตั้งคณะกรรมการตรวจสอบ โดยมี นายอนุสรณ์ ธรรมใจ เป็นประธานกรรมการ นายวิรัตน์
เอี่ยมเอื้อยุทธ และนายนิพนธ์ สุรพงษ์รักเจริญ เป็นกรรมการ

ในปี 2547 คณะกรรมการตรวจสอบมีการประชุมร่วมกับผู้บริหารระดับสูงรวม 9 ครั้ง
เพื่อทำการพิจารณาเรื่องต่างๆ โดยมีประเด็นและสาระสำคัญดังนี้

1.  พิจารณางบการเงินรายไตรมาส งบการเงินประจำปี และรายงานทางการเงินที่เกี่ยวข้อง
    หลักการบัญชี วิธีปฏิบัติทางบัญชี การปฏิบัติตามมาตรฐานการบัญชี
    และการเปลี่ยนแปลงนโยบายบัญชีที่สำคัญ ในปี 2547 รวมถึงสอบทานรายการระหว่างกัน
    ระหว่างผู้ถือหุ้นและบริษัทย่อยหรือบริษัทที่เกี่ยวข้อง
    เพื่อให้มั่นใจว่าบริษัทฯดำเนินการตามเงื่อนไขทางธุรกิจตามปกติ
    ไม่มีการถ่ายเทผลประโยชน์ใดๆ และเป็นไปเพื่อประโยชน์สูงสุดของบริษัท

2.  สอบทานให้บริษัทฯมีระบบการควบคุมภายในและการตรวจสอบภายในที่เหมาะสมและมีประสิทธิภาพ
    โดยสอบทานผลการตรวจสอบประจำปี 2547 และพิจารณาแผนการตรวจสอบภายใน ประจำปี
    2548
    ที่ได้จัดทำขึ้นบนพื้นฐานของการประเมินระบบการควบคุมภายในและการประเมินความเสี่ยง
    เพื่อให้แผนการตรวจสอบมีขอบเขตครอบคลุมประเด็นที่มีนัยสำคัญครบถ้วน
    รวมถึงให้มีการพัฒนาบุคลากรตรวจสอบอย่างต่อเนื่อง

3.  สอบทานให้บริษัทฯ ปฏิบัติตามกฎหมาย ข้อกำหนดของตลาดหลักทรัพย์แห่งประเทศไทย
    และกฎหมายที่เกี่ยวข้องกับธุรกิจของบริษัทฯ
    อย่างครบถ้วนและถูกต้องและเป็นไปตามหลักการกำกับดูแลกิจการที่ดี

4.  พิจารณาคัดเลือก เสนอแต่งตั้ง และเสนอค่าตอบแทนให้กับ สำนักงาน เอ. เอ็ม.
    ที.แอสโซซิเอท เป็น ผู้สอบบัญชีของบริษัทฯ ในปี 2547

5.  สอบทานให้บริษัทฯ มีการบริหารความเสี่ยงทางธุรกิจ
    และบริหารความเสี่ยงทางการเงินอย่างเหมาะสม ตามการมอบหมายของคณะกรรมการบริษัทฯ

6.  ติดตามและเน้นย้ำระบบการบริหารความปลอดภัย รวมถึงสภาพแวดล้อมที่ดีของโรงกลั่น
    พนักงาน ชุมชนรอบข้างทุกไตรมาส

7.  ปรับปรุงกฎบัตรคณะกรรมการตรวจสอบให้สอดคล้องกับหลักการกำกับดูแลกิจการที่ดี
    เพื่อให้ความ มั่นใจต่อผู้ถือหุ้น ผู้ค้า และลูกค้าของบริษัทว่า
    การดำเนินงานขององค์กรเป็นไปตามข้อกำหนด
    และการปฏิบัติงานเป็นไปตามจรรยาบรรณที่พึงปฏิบัติ
    คงไว้ซึ่งระบบการควบคุมภายในที่มีประสิทธิภาพ

8.  พิจารณาคัดเลือก ผู้อำนวยการสำนักตรวจสอบภายใน
    ตามการมอบหมายของคณะกรรมการบริษัทฯ

คณะกรรมการตรวจสอบของบริษัทฯ ได้ติดตามการดำเนินงานในปี 2547 ตามขอบเขตอำนาจหน้าที่
ความรับผิดชอบของคณะกรรมการตรวจสอบ และมีความเห็นว่า
บริษัทฯได้จัดทำงบการเงินอย่างถูกต้องในสาระสำคัญตามหลักการบัญชีที่รับรองทั่วไป
มีการเปิดเผยข้อมูลรายการที่เกี่ยวโยงกันหรือรายการที่อาจก่อให้เกิดความขัดแย้งทางผลประโยชน์อย่างเพียงพอ
มีระบบการควบคุมภายในและการบริหารความเสี่ยงที่เหมาะสมกับสภาพธุรกิจ และปฏิบัติตามกฎหมาย
ข้อกำหนดของตลาดหลักทรัพย์ และกฎหมายที่เกี่ยวข้องอื่นๆ อย่างถูกต้อง ครบถ้วน

-ลงนาม-

(นายอนุสรณ์ ธรรมใจ)

ประธานคณะกรรมการตรวจสอบ